HR
L 49/12
Službeni list Europske unije
16.2.2023.
ODLUKA ZAJEDNIČKOG ODBORA EGP-A br.
5/2020 od 7. veljače 2020.
o izmjeni Priloga I. (Veterinarska i fitosanitarna pitanja) i Priloga II.
(Tehnički propisi, norme, ispitivanje i potvrđivanje) Sporazumu o EGP-u [2023/283]
ZAJEDNIČKI ODBOR EGP-a,
uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98., budući da: (1)
Provedbena uredba Komisije (EU) 2019/1981 оd 28. studenoga 2019.
o izmjeni Provedbene uredbe (EU) 2019/626 u pogledu popisa trećih zemalja i njihovih regija iz kojih je odobren ulazak u Europsku uniju puževa, želatine i kolagena te kukaca namijenjenih prehrani ljudi (1) treba se uključiti u Sporazum o EGP-u.
(2)
Provedbena uredba Komisije (EU) 2019/2007 оd 18. studenoga 2019.
o utvrđivanju pravila za primjenu Uredbe (EU) 2017/625 Europskog parlamenta i Vijeća u pogledu popisa životinja, proizvoda životinjskog podrijetla, zametnih proizvoda, nusproizvoda životinjskog podrijetla i dobivenih proizvoda te sijena i slame koji podliježu službenim kontrolama na graničnim kontrolnim postajama i o izmjeni Odluke 2007/275/EZ (2) treba se uključiti u Sporazum o EGP-u.
(3)
Provedbena uredba Komisije (EU) 2019/2128 оd 12. studenoga 2019.
o utvrđivanju predloška službenog certifikata i pravila za izdavanje službenih certifikata za robu koja se isporučuje na plovila koja napuštaju Uniju i koja je namijenjena opskrbi brodova ili potrošnji od strane posade i putnika ili vojnoj bazi NATO-a ili Sjedinjenih Američkih Država (3) treba se uključiti u Sporazum o EGP-u.
(4)
Provedbena uredba Komisije (EU) 2019/2129 оd 25. studenoga 2019.
o utvrđivanju pravila za ujednačenu primjenu stopa učestalosti provjera identiteta i fizičkih provjera određenih pošiljaka životinja i robe koje ulaze u Uniju (4) treba se uključiti u Sporazum o EGP-u.
(5)
Provedbena uredba Komisije (EU) 2019/2130 оd 25. studenoga 2019.
o utvrđivanju detaljnih pravila o postupcima koje je potrebno provesti tijekom i nakon provjera dokumentacije, provjera identiteta i fizičkih provjera životinja i robe koji podliježu službenim kontrolama na graničnim kontrolnim postajama (5) treba se uključiti u Sporazum o EGP-u.
(6)
Provedbena odluka Komisije (EU) 2019/2098 оd 28. studenoga 2019.
o privremenim zahtjevima u pogledu zdravlja životinja za pošiljke proizvoda životinjskog podrijetla namijenjenih prehrani ljudi podrijetlom iz Unije i na povratku u nju nakon što im je zabranjen ulazak u treću zemlju (6) treba se uključiti u Sporazum o EGP-u.
(7)
Provedbenom uredbom (EU) 2019/2129 stavlja se izvan snage Odluka Komisije 94/360/EZ (7), koja je uključena u Sporazum o EGP-u i koja se stoga treba isključiti iz njega.
(8)
Provedbenom uredbom (EU) 2019/2130 stavljaju se izvan snage uredbe Komisije (EU) br. 136/2004 (8) i (EU) br. 282/2004 (9), koje su uključene u Sporazum o EGP-u i koje se stoga trebaju isključiti iz njega.
(1) (2) (3) (4) (5) (6) (7) (8) (9)
SL L 308, 29.11.2019., str. 72.
SL L 312, 3.12.2019., str. 1.
SL L 321, 12.12.2019., str. 114.
SL L 321, 12.12.2019., str. 122.
SL L 321, 12.12.2019., str. 128.
SL L 317, 9.12.2019., str. 111.
SL L 158, 25.6.1994., str. 41.
SL L 21, 28.1.2004., str. 11.
SL L 49, 19.2.2004., str.
11.